
Αριθ. 4058 (1) 

Σύσταση Διϋπουργικής Επιτροπής «Ατζέντα 2000». 

Ο ΠΡΩΘΥΠΟΥΡΓΟΣ 

Έχοντας υπόψη: 

Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137 τ.Α'), όπως ισχύει σήμερα 
και ιδίως του άρθρου 10 αυτού και το γεγονός ότι από τις 
διατάξεις αυτής της απόφασης δεν προκαλείται δαπάνη 
σε βάρος του Κρατικού Προϋπολογισμού, αποφασίζει. 

Αρθρο 1 

1. Συνιστάται Διϋπουργική Επιτροπή «Ατζέντ 2000», 
που αποτελείται από τους Υπουργούς Εξωτερικών, Εθνι¬ 
κής Οικονομίας και Γεωργίας, τον Αναπληρωτή Υπουργό 
Εξωτερικών και τον Υφυπουργό Οικονομίας, αρμόδιο για 
θέματα Επενδύσεων και Ανάπτυξης. 

Στην Επιτροπή μετέχουν, χωρίς δικαίωμα ψήφου, ο 
Σύμβουλος του Πρωθυπουργού σε θέματα στρατηγικού 
σχεδιασμού και ο Οικονομικός Σύμβουλος του Πρωθυ¬ 
πουργού. 

2. Στην Επιτροπή προεδρεύει ο Υπουργός Εξωτερι¬ 
κών. 

Άρθρο 2 

Έργο της Επιτροπής είναι: 

α. Ο συντονισμός και η συνεργασία των συναρμοδίων 
Υπουργείων Εξωτερικών, Εθνικής Οικονομίας και Γεωρ¬ 
γίας, στα πλαίσια των διαπραγματεύσεων με την Ευρω¬ 
παϊκή Ένωση για όλα τα θέματα της «Ατζέντας 2000» της 
Επιτροπής των Ευρωπαϊκών Κοινοτήτων, ειδικότερα δε 
για: 

τους ίδιους κοινοτικούς πόρους και τα κοινοτικά ταμεία. 

τους όρους και το περιεχόμενο του «Πακέτου δβηίβτ». 

τη διεύρυνση της Ευρωπαϊκής Ένωσης και 

την αναμόρφωση της Κοινής Αγροτικής Πολιτικής 
(ΚΑΠ). 

β. Η χάραξη της κατάλληλης διαπραγματευτικής στρα¬ 
τηγικής και πολιτικής κατά τις ως άνω διαπραγματεύ¬ 
σεις. 

Άρθρο 3 

1. Για την εκπλήρωση της αποστολής της η Επι¬ 
τροπή: 

α. Μεριμνά για την έγκαιρη και πλήρη αλληλοενημέ- 
ρωση των παραπάνω Υπουργείων καθώς και άλλων τυχόν 

εμπλεκομένων Υπουργείων ή φορέων και 
β. Συνεργάζεται στενά με τη «Διυπουργική ομάδα Σχε- 
διασμού Αναπτυξιακού Προγράμματος 2000-2006». 

2. Οι Υπηρεσίες και φορείς του ευρύτερου Δημόσιου 
τομέα οφείλουν να συνδράμουν την Επιτροπή στο έργο 
της, παρέχοντας σ’ αυτή κάθε ζητούμενη πληροφορία ή 
στοιχείο. 

3. Ο Πρόεδρος της Επιτροπής ενημερώνει τακτικά τον 
Πρωθυπουργό για την πορεία του έργου της και έκτακτα 
σε επείγουσες περιπτώσεις. 

Για θέματα στρατηγικής σημασίας ή άλλα σοβαρά θέ¬ 
ματα που ανακύπτουν κατά την πορεία των εργασιών της 
Επιτροπής, επιλαμβάνεται και αποφασίζει η Κυβερνητική 
Επιτροπή. 

Άρθρο 4 

Ο Πρόεδρος συγκαλεί την Επιτροπή και συντονίζει τις 
εργασίες της. 

Καθήκοντα Γραμματέα της Επιτροπής ασκεί Υπάλλη¬ 
λος του Υπουργείου Εξωτερικών με βαθμό Α’ της ΠΕ κα¬ 
τηγορίας, οριζόμενος από τον Πρόεδρο της Επιτροπής. 

Άρθρο 5 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 17 Οκτωβρίου 1997 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

-♦- 

Αριθ. 50769 (2) 

Αύξηση ύψους της συμμετοχής του Οργανισμού Εργατι¬ 
κής Κατοικίας (ΟΕΚ), στο πρόγραμμα δανειοδοτήσεως 
με τη σύσταση Ειδικού Στεγαστικού Ανακυκλούμενου 
Κεφαλαίου (Ε.Σ.Α.Κ.), για το έτος 1997. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ/τος 2963/1954 «Περί ιδρύ- 
σεως Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπάτου ΟΕΚ (Υ.Α. 30727/ 
4815/4.8.1971, ΦΕΚ 661 τ.Β' της 14.8.71). 

3. Τις διατάξεις του άρθρου 2 του Ν. 1849/89 «Επέ¬ 
κταση και Συμπλήρωση των στεγαστικών προγραμμάτων 
του Οργανισμού Εργατικής Κατοικίας και άλλες διατάξεις» 
(ΦΕΚ 113/τ.Α’ 8.5.1989). 

4. Τηναιρθμ. 50305/2.4.1991 απόφαση των Υπουργών 
Εθνικής Οικονομίας, Οικονομικών και Εργασίας «Περί 
εφαρμογής προγράμματος δανειοδοτήσεως με τη σύ¬ 
σταση Ειδικού Στεγαστικού Ανακυκλούμενου Κεφαλαίου 
(Ε.Σ.Α.Κ.). 

5. Τηναριθμ. 50203/4.3.1997 απόφαση των Υπουργών 
Εθνικής Οικονομίας Οικονομικών και Εργασίας και Κοινω¬ 
νικών Ασφαλίσεων «Προσδιορισμός ύψους της συμμετο¬ 
χής του Οργανισμού Εργατικής Κατοικίας (ΟΕΚ), στο πρό¬ 
γραμμα δανειοδοτήσεως με τη σύσταση Ειδικού Σταγαστι- 
κού Ανακυκλούμενου Κεφαλαίου (ΕΣΑΚ), για το έτος 
1997. 

6. Το αριθμ. 32124/9515/26.9.1997 έγγραφο του 
Ο.Ε.Κ. με το οποίο μας υπέβαλε απόσπασμα πρακτικού 
της αριθμ. 64/22.9.1997 συνεδριάσεως του Διοικητικού 
του Συμβουλίου. 


7. Τις διατάξεις του άρθρου 27 του Ν. 2081/1992 και 
29Α του Ν. 1558/1985 και ότι από τις διατάξεις της από¬ 
φασης αυτής προκαλείται δαπάνη σε βάρος του Προϋπο¬ 
λογισμού του Ο.Ε.Κ. ύψους 9.000.000.000 δρχ., η οποία 
θα καλυφθεί από τον κωδικό 6213 Γ, (για το ποσό των 
2.000.000.000 έχει εγγράφει πίστωση στο προϋπολογι¬ 
σμό του ΟΕΚ έτους 1997 και το ποσό των 7.000.000.000 
θα μεταφερθεί στο Κ 6213 Γ από τον κωδικό 6213 Α). 

8. Τη διάταξη του άρθρου 22 του Ν. 2362/1995 «Περί 
Δημοσίου Λογιστικού, Ελέγχου των δαπανών του Κράτους 
και άλλες διατάξεις». 

9. Την αρ. 1107147 /1239 /0006Α/96 κοινή απόφαση 
του Πρωθυπουργού και του Υπουργού Οικονομικών για 
την ανάθεση αρμοδιοτήτων, αποφασίζουμε: 

Αυξάνουμε το ύψος της συμμετοχής του Οργανισμού 
Εργατικής Κατοικίας (ΟΕΚ), στο πρόγραμμα δανειοδοτή- 
σεως μέσω του Ειδικού Στεγαστικού Ανακυκλούμενου Κε¬ 
φαλαίου (ΕΣΑΚ), για το έτος 1997, κατά 9.000.000.000 
δραχμές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Ν. ΧΡΙΣΤΟΥΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 

♦- 

Αριθ. 109991 (3) 

Τροποποίηση της απόφασης 108417/97 Υπ. Εργασίας & 
Κοινωνικών Ασφαλίσεων «Σύστημα Διαχείρισης, Παρα¬ 
κολούθησης, Αξιολόγησης και Ελέγχου Ενεργειών Συ¬ 
νεχιζόμενης Επαγγελματικής Κατάρτισης έτους 1997, 
που συγχρηματοδοτούνται από το Ευρωπαϊκό Κοινω¬ 
νικό Ταμείο (ΕΚΤ) στα πλαίσια του 2ου Κοινοτικού 
Πλαισίου Στήριξης (ΚΠΣ) και διαδικασία εφαρμογής 
τους», (ΦΕΚ 687/Β/8.8.97). 

Ο ΥΠΟΥΡΓΟΣ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2150/94 (ΦΕΚ 
98/Α) «Εθνικό Ινστιτούτο Εργασίας και άλλες διατά¬ 
ξεις». 

2. Τις διατάξεις των άρθρων 17 & 18 του Ν. 2458/97 
(ΦΕΚ 15/Α/14.2.97) «Ρύθμιση θεμάτων εποπτευόμενων 
οργανισμών του Υπ. Εργασίας και άλλες διατάξεις». 

3. Τις διατάξεις του άρθρου 18 παρ. 3 και 4 του Ν. 
2224/94 «Ρύθμιση θεμάτων εργασίας, συνδικαλιστικών 
δικαιωμάτων κ.λπ.» (φεκ 112/Α’). 

4. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

5. Τις διατάξεις του Κανονισμού (ΕΟΚ) αριθ. 2081/93 
του Συμβουλίου της 20.7.1993. 

6. Τις διατάξεις του Κνονισμού (ΕΟΚ) αριθμ. 2082/93 
του Συμβουλίου της 20.7.1993. 

7. Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20.7.1993 «Διατάξεις Εφαρμογής 
του Κανονισμού (ΕΟΚ) αριθμ. 2052/88 όσον αφορά το 
Ευρο)παϊκό Κοινωνικό Ταμείο». 

8. Την απόφαση της Επιτροπής της Ε.Ε. με αριθμ. Ε 
(94) 1716 της 13.7.1993 σχετικά με την κατάρτιση του 
Κ.Π.Σ. 1994- 1999 «Για την ανάπτυξη και την διορθωτική 
προσαρμογή της Ελλάδος». 

9. Την Απόφαση της Επιτροπής της Ε.Ε. με αριθμ. Ο 

(94) 1421/29.7.94, σχετικά με την έγκριση του Επιχειρη¬ 
σιακού Προγράμματος «Συνεχιζόμενης Επαγγελματικής 
Κατάρτισης και Προώθησης της Απασχόλησης». 

10. Τις αποφάσεις της Επιτροπής σχετικά με την 
έγκριση των περιφερειακών προγραμμάτων στην περί¬ 
πτωση που πρόκειται για ενέργειες συνεχιζόμενης κατάρ¬ 
τισης που εντάσσονται στα εν λόγω προγράμματα. 

11. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα όπως περιγράφο- 
νται στα ανωτέρω επιχειρησιακά προγράμματα. 

12. Την ισχύουσα Εθνική και Κοινοτική νομοθεσία που 
αναφέρεται στην υλοποίηση και διαχείριση προγραμμά¬ 
των. 

13. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατι¬ 
κών. 

14. Την κοινή απόφαση Πρωθυπουργού και Υπουργού 
Εργασίας & Κοινωνικών Ασφαλίσεων με αριθμ. 80078/ 
4.10.96 (ΦΕΚ 924/Β/8.10.96). 

15. Την απόφαση της 5ης Επιτροπής Παρακολούθησης 
του Β’ Κοινοτικού Πλαισίου Στήριξης καθώς και την από¬ 
φαση της 4ης Επιτροπής Παρακολούθησης του Ε.Π. «Συ¬ 
νεχιζόμενη Κατάρτιση & Προώθηση της Απασχόλησης» 
της 11.6.1997. 

16. Τις διατάξεις του άρθρου 27 του Ν. 2081/1992 
(151 /Α) με το οποίο προστέθηκε άρθρο 29Α στο Ν. 1588/ 
1985. 

17. Την ανάγκη δημιουργίας ενός συστήματος διαχείρι¬ 
σης, παρακολούθησης, αξιολόγησης & ελέγχου των χρη¬ 
ματοδοτούμενων από το ΕΚΤ ενεργειών άτυπης συνεχιζό¬ 
μενης επαγγελματικής κατάρτισης κατά το μεταβατικό 
στάδιο του έτους 1997. 

18. Το γεγονός ότι λόγοι εθνικού συμφέροντος επιβάλ¬ 
λουν την υλοποίηση ενεργειών επαγγελματικής κατάρτι¬ 
σης ανέργων & εργαζομένων συγχρηματοδοτούμενών 
από το ΕΚΤ κατά το έτος 1997. 

19. Το γεγονός ότι το 1997 αποτελεί μεταβατικό έτος 
και έχει προσωρινό χαρακτήρα. 

20. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

1. Την τροποποίηση της παραγρ. Β-11 του άρθρου 4 
της απόφασης 108417/97 Υπ. Εργασίας & Κοινωνικών 
Ασφαλίσεων ως ακολούθως: 

«11. Οι άνεργοι που πρόκειται να εκπαιδευτούν πρέπει 
να έχουν κάρτα ανεργίας του ΟΑΕΔ, εκτός από τους Πτυ- 
χιούχου ΑΕΙ, ΤΕΙ και τους αγρότες, οι οποίοι υποβάλλουν 
υπεύθυνη δήλωση του Ν. 1599/86 ότι είναι άνεργοι ανα- 
φέροντας και το χρονικό διάστημα ανεργίας στον κλάδο 
τους». 

2. Η παρούσα απόφαση ισχύει από της δημοσίευσή της 
στην Εφημερίδα της Κυβερνήσεως. 

Αθήνα, 20 Οκτωβρίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 


Αριθ. 109993 (4) 

Τροποποίηση της απόφασης 108489/11.8.97 απόφασης 
Υπ. Εργασίας & Κοινωνικών Ασφαλίσεων «Σύστημα 
Διαχείρισης Αξιολόγησης, Παρακολούθησης & ελέγχου 
ενεργειών καταπολέμησης του Αποκλεισμού από την 
αγορά εργασίας, χρηματοδοτούμενου από το Ευρω¬ 
παϊκό Κοινωνικό Ταμείο (ΕΚΤ) κατά την μεταβατική πε¬ 
ρίοδο 1997 (ΦΕΚ 721 /Β/19.8.97). 

Ο ΥΠΟΥΡΓΟΣ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2150/94 (ΦΕΚ 
98/Α) «Εθνικό Ινστιτούτο Εργασίας και άλλες διατά- 
ξεις». 

2. Τις διατάξεις του άρθρου 27 του Ν. 2081/92 (ΦΕΚ 
151 /Α) με το οποίο προστέθηκε άρθρο 29Α στον Ν. 
1588/85. 

3. Τις διατάξεις του άρθρου 18 του Ν.2224/94 «Ρύθ¬ 
μιση θεμάτων εργασίας, συνδικαλιστικών θεμάτων κλπ» 
(ΦΕΚ 112/Α). 

4. Τις διατάξεις του Π.Δ. 368/69 «Οργανισμός Υπουρ¬ 
γείου Εργασίας» (ΦΕΚ 163/Α). 

5. Τις διατάξεις των άρθρων 17 και 18 του Ν. 2458/97 
(15/Α) με τα οποία τροποποιήθηκαν το άρθρο 7 του Ν. 
2336/95 (189/Α) και το άρθρο 2 του Ν. 2335/95 (ΦΕΚ 
185/Α) αντίστοιχα. 

6. Την κοινή απόφαση Πρωθυπουργού και Υπουργού 
Εργασίας και Κ.Α. με αρ. 80078/4.10.96 (φεκ 924/Β). 

7. Τις διατάξεις των κανονισμών (ΕΟΚ) με αρ. 2081 /93, 
2082/93 και 2083/93 της 20.7.93 του Συμβουλίου. 

8. Την απόφαση της Επιτροπής της Ε.Ε. με αριθμό Ε/ 
94/1716 της 13.7.93 σχετικά με την κατάρτιση του Κ.Π.Σ. 
1994-1996 «δια την ανάπτυξη και την διαθρωτική προ¬ 
σαρμογή της Ελλάδος». 

9. Την απόφαση της Επιτροπής της Ε.Ε. με αριθμ. 0/94/ 
1420 της 29.7.94 σχετικά με την έγκριση του επιχειρησια¬ 
κού Προγράμματος «Καταπολέμηση του Αποκλεισμού 
από την Αγορά Εργασίας». 

10. Τις αποφάσεις της Επιτροπής σχετικά με την 
έγκριση των Περιφερειακών Επιχειρησιακών Προγραμμά¬ 
των, στην περίπτωση που πρόκειται για ενέργειες κατα¬ 
πολέμησης του Αποκλεισμού από την Αγορά Εργασίας 
που εντάσσονται στα εν λόγω προγράμματα. 

11. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα, όπως περιγράφο- 
νται στα προαναφερόμενα επιχειρησιακά προγράμματα. 

12. Την ισχύουσα εθνική και κοινοτική νομοθεσία που 
αναφέρεται στην υλοποίηση και διαχείριση προγραμμά¬ 
των. 

13. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατι¬ 
κών. 

14. Την απόφαση της 5ης Επιτροπής Παρακολούθησης 
του Β' Κοινοτικού Πλαισίου Στήριξης, καθώς και την από¬ 
φαση της 4ης Επιτροπής Παρακολούθησης του Ε.Π. «Κα¬ 
ταπολέμηση του Αποκλεισμού από την Αγορά Εργα¬ 
σίας». 

15. Το γεγονός ότι λόγοι εθνικού συμφέροντος επιβάλ¬ 
λουν την υλοποίηση ενεργειών κατάρτισης ανέργων και 
ότι το 1997 αποτελεί μεταβατικό έτος και έχει προσωρινό 
χαρακτήρα. 

16. Την ανάγκη δημιουργίας ενός συστήματος διαχείρι¬ 
σης, παρακολούθησης, αξιολόγησης και ελέγχου των συγ- 
χρηματοδοτουμένων από το ΕΚΤ ενεργειών Καταπολέμη- 

σης του Αποκλεισμού από την Αγορά Εργασίας κατά το 
μεταβατικό στάδιο του έτους 1997. 

17. Την ανάγκη καθορισμού διαδικασιών και κριτηρίων 
αξιολόγησης των προτάσεων που υποβάλλονται, των 
όρων, δικαιολογητικών, παραστατικών στοιχείων και λοι¬ 
πών υποχρεώσεων που πρέπει να τηρούνται από τους φο¬ 
ρείς υλοποίησης των ενεργειών. 

18. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

Α. Την τροποποίηση της παρ. 8 του άρθρου 9 της από¬ 
φασης 108489/11.8.97 Υπ. Εργασίας & Κοινωνικών 
Ασφαλίσεων ως ακολούθως: 

«8. Η ημερήσια διάρκεια υλοποίησης κάθε προγράμμα¬ 
τος είναι για το θεωρητικό μέρος κατ, ελάχιστο 3 ώρες και 
η μεγίστη 6 ώρες, ενώ το πρακτικό δεν μπορεί να υπερβαί¬ 
νει τις 6 ώρες όταν πραγματοποιείται στις δομές του φο¬ 
ρέα, ή στις επιχειρήσεις. 

Η συνολική διάρκεια της εκπαίδευσης στις δομές των 
φορέων (θεωρία και πρακτική) σε ημερήσια βάση δεν μπο¬ 
ρεί να υπερβαίνει τις 6 ώρες. 

Για τις ΣΥΥ δεν ορίζεται ωράριο». 

Β. Την προποποίηση της παρ. 10 του ίδιου άρθρου της 
ίδιας απόφασης ως ακολούθως: 

«10. Οι άνεργοι που πρόκειται να εκπαιδευτούν πρέπει 
να έχουν κάρτα ανεργίας του Ο.Α.Ε.Δ. εκτός των περι¬ 
πτώσεων που ο εν λόγω Οργανισμός για λόγους εσωτερι¬ 
κής λειτουργίας ή εξαιτίας ιδιαιτεροτήτων των ομάδων 
στόχου (φυλακισμένοι κλπ) δεν δύναται να χορηγήσει 
κάρτα ανεργίας σε μερικές κατηγορίες ανέργων, οπότε οι 
άνεργοι υποβάλλουν υπεύθυνη δήλωση του Ν. 1599/86 
ότι είναι άνεργοι, αναφέροντας και το χρονικό διάστημα 
ανεργίας στον κλάδο τους». 

Γ. Η παρούσα απόφαση ισχύει από της δημοσίευσής της 
στην εφημερίδα της Κυβερνήσεως. 

Δ. Η παρούσα απόφαση να δημοσιευθεί στην εφημε¬ 
ρίδα της Κυβερνήσεως. 

Αθήνα, 20 Οκτωβρίου 1997 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 109995 (5) 

Τροποποίηση της απόφασης 108434/97 Υπ. Εργασίας & 
Κοινωνικών Ασφαλίσεων «Σύστημα Διαχείρισης Παρα¬ 
κολούθησης, Αξιολόγησης & Ελέγχου Πιλοτικού Προ¬ 
γράμματος Σύνδεσης Κατάρτισης και Απασχόλησης, 
συγχρηματοδοτούμενο από το ΕΚΤ, κατά τη μεταβα¬ 
τική περίοδο 1997» (ΦΕΚ 727/Β/25.8.97). 

Ο ΥΠΟΥΡΓΟΣ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του ΟΑΕΔ». 

2. Το άρθρο 8 του Ν. 1836/1989 «Προώθηση της Απα¬ 
σχόλησης και Επαγγελματικής Κατάρτισης και άλλες δια¬ 
τάξεις», όπως το άρθρο αυτό αντικαταστάθηκε από την 
παράγραφο 1 του άρθρου 11 του Ν. 2224/1994 και όπως 
οι παράγραφοι 2,3 και 4 αυτού, αντικαταστάθηκαν και οι 
παράγραφοι 5 και 6 αυτού αριθμήθηκαν από το άρθρο 5 
του Ν. 2434/1996. 

3. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 


ρειακής ανάπτυξης της χώρας και τροποποίηση συναφών 
διατάξεων» όπως τροποποιήθηκε με τα άρθρα 6,7 και 8 
του Ν. 1836/89 και το άρθρο 6 του Ν. 2434/96. 

4. Την υπ, αριθ. 33126/5.2.97 Υπουργική Απόφαση του 
Υπουργού Εργασίας και Κοινωνικών Ασφαλίσεων (ΦΕΚ 
108/Β/19.2.97). 

5. Την απόφαση της 4ης Επιτροπής Παρακολούθησης 
του Ε.Π. Συνεχιζόμενης Κατάρτισης και Προώθησης της 
Απασχόλησης της 11.6.1997. 

6. Το γεγονός ότι το 1997 αποτελεί μεταβατικό έτος 
υλοποίησης της παραπάνω δράσης και έχει πιλοτικό χαρα¬ 
κτήρα. 

7. Το γεγονός ότι λόγοι δημοσίου συμφέροντος επιβάλ¬ 
λουν την υλοποίηση της δράσης σύνδεσης κατάρτισης 
απασχόλησης κατά το μεταβατικό έτος 1997. 

8. Την γνώμη του Δ.Σ. του Οργανισμού Απασχόλησης 
Εργατικού Δυναμικού που μας υποβλήθηκε με το έγγραφο 
του αριθμ. Α 829/1.8.97. 

9. Το γεγονός ότι από την παρούσα απόφαση δεν προ- 
καλείται δαπάνη τις βάρος του Κρατικού Προϋπολογι¬ 
σμού, αποφασίζουμε: 

1. Την τροποποίηση της παρ. 9 του άρθρου 2 της από¬ 
φασης 108434/4.8.97 Υπ. Εργασίας και Κοινωνικών 
Ασφαλίσεων ως ακολούθως: 

«9. Οι άνεργοι οι οποίοι πρόκεται να εκπαιδευτούν πρέ¬ 
πει να έχουν κάρτα ανεργίας του ΟΑΕΔ». 

2. Η παρούσα απόφαση ισχύει από της δημοσίευσής της 
στην Εφημερίδα της Κυβερνήσεως. 

3. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 20 Οκτωβρίου 1997 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-♦- 

Αριθ. 07/ΔΤΑ/15031 (6) 

Έγκριση Ο.Ε.Υ. Αθλητικού Οργανισμού Δήμου Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του Π.Δ. 37α/87 & 22/90. 

3. Τις διατάξεις του άρθρου 12 του Ν. 1188/91 όπως 
συμπληρώθηκαν με το άρθρο 26 του Ν. 1832 & αντικατα- 
στάθηκαν με την παρ. 5 του άρθρου 8 του Ν. 2307/95. 

4. Τις διατάξεις των Ν. α) 2130/94 β) 2190/94 γ) 2218/ 
94. 

5. Την με αριθμ. πρωτ. ΔΙΠΚ.Ρ/Φ. 3210/1.4.86 εγκύ¬ 
κλιο Υπ. Προεδρίας της Κυβέρνησης & Γεν. Διαταγή 59 
αριθμ. πρωτ. 53560/6.8.86 ΥΠ. ΕΣ. 

6. Την αριθμ. 2742/97 απόφαση περί μεταβίβασης αρ¬ 
μοδιοτήτων του Γεν. Γραμματέα της Περιφέρεια Αττικής 
στον Προϊστάμενο της Διεύθυνσης Τοπικής Αυτοδιοίκηση 
& Δ/νσης Ν. Πειραιά να υπογράφει «Με εντολή Γ εν. Γ ραμ- 
ματέα Περιφέρειας» την αποστολή στο Εθνικό Τυπογρα¬ 
φείο πράξεων των οποίων απαιτείται δημοσίευση στην 
Εφημερίδα της Κυβερνήσεως. 

7. Την 15/96 απόφαση του Δ.Σ. Πειραιά με την οποία 
εγκρίθηκε ο Ο.Ε.Υ. του Αθλητικού Οργανισμού Δήμου 
Πειραιά. 

8. Την σύμφωνη γνωμοδότηση του υπηρεσιακού συμ¬ 
βουλίου του Δήμου Πειραιά που διατυπώθηκε στο 1/ 
26.3.97 πρακτικό αυτού, αποφασίζουμε: 

Εγκρίνουμε τον Ο.Ε.Υ. του Αθλητικού Οργανισμού του 
Δήμου Πειραιά ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΑΘΛΗΤΙΚΟΥ ΟΡΓΑΝΙΣΜΟΥ 
ΔΗΜΟΥ ΠΕΙΡΑΙΑ (Ν.Π.Δ.Δ.) 

ΜΕΡΟΣ ΠΡΩΤΟ 
Άρθρον Ιο 

Η όλη υπηρεσίας του Αθλητικού Οργανισμού οργανώνε¬ 
ται σε ένα (1) Τμήμα. 

ΤΜΗΜΑ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 

1. Γραφείο Διοικητικού Συμβουλίου. 

2. Γραφείο Τύπου και Δημοσίων Σχέσεων. 

3. Γραφείο Διοίκησης Προσωπικού, Πρωτοκόλλου, Αρ¬ 
χείου, Διεκπεραίωσης και Αλληλογραφίας. 

4. Γραφείο Περιουσίας, Προμηθειών και Αποθήκης. 

5. Γραφείο Οικονομικής και Ταμιακής Υπηρεσίας. 

6. Γ ραφείο Αθλητικών εγκαταστάσεων και προγραμμα¬ 
τισμού. 

7. Γραφείο Τεχνικού και Βοηθητικού Προσωπικού. 

8. Γραφείο Ιατρείου. 

9. Γραφείο Τεχνικών Υπηρεσιών. 

ΜΕΡΟΣ ΔΕΥΤΕΡΟ 
'Αρθρον 2ο 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ 
ΜΟΝΑΔΩΝ (ΓΡΑΦΕΙΩΝ) 

1. Γ ραφείο Διοικητικού Συμβουλίου Αθλητικού Οργανι¬ 
σμού. 

Παραλαμβάνει τα εισηγητικά και λοιπά έγγραφα που 
αφορούν τις αρμοδιότητες του και προβαίνει στις ενέρ¬ 
γειες που απαιτούνται, σε κάθε περίπτωση ταξινομούνται 
και τίθενται υπόψη του Προέδρου του Δ.Σ. (η αντιπροέ¬ 
δρου με εντολή του οποίου συντάσσονται οι ημερήσιες 
διατάξεις των θεμάτων των Συνεδριάσεων του Σώματος 
και οι οποίες κοινοποιούνται εγκαίρως στην Διοίκηση και 
όπου αλλού χρειάζεται. 

Υπάλληλος του Γ ραφείου επωμίζεται τα καθήκοντα του 
Ειδικού Γραμματέα του Δ.Σ. ο οποίος προετοιμάζει τις Συ¬ 
νεδριάσεις, παρίσταται σ' αυτές φροντίζοντας για την κα¬ 
νονική διεξαγωγή τους και συντάσσει τα υπο του νόμου 
προβλεπόμενα πρόχειρα πρακτικά (αποφάσεις που υπο¬ 
γράφονται από τους Παρόντες Συμβούλους και βάσει των 
οποίων συντάσσονται οι αποφάσεις (πράξεις) του Δ.Σ. που 
υποβάλλονται στην Νομαρχία προς έγκριση και κοινο¬ 
ποιούνται οπού πρέπει. 

2. Γραφείο Τύπου και Δημοσίων Σχέσεων. 

Στην αρμοδιότητα του Γραφείου αυτού ανήκουν: 

Η ενημέρωση του κοινού πάνω στην αποστολή του 
Α.Ο.Δ.Π. η προβολή της δραστηριότητας του, η μέριμνα 
για την προσέλκυση του ενδιαφέροντος των πολιτών για 
την δημιουργία πνεύματος συνεργασίας με τον Α.Ο, η 
λήψη και η εκτύπωση φωτογραφικού υλικού που αφορά 
εκδηλώσεις του Α.Ο., η οργάνωση πολιτιστικών και καλλι¬ 
τεχνικών εκδηλώσεων, εκθέσεων, συγκεντρώσεων, δια¬ 
λέξεων κ.λ.π. δραστηριοτήτων του Α.Ο. 

3. Γ ραφείο Διοίκησης Προσωπικού, Πρωτοκόλλου, Αρ¬ 
χείου, Διεκπεραίωσης και Αλληλογραφίας. 

α) Επιμελείται όλων των νόμων, διαταγμάτων και εγκυ¬ 
κλίων που αφορούν τους υπαλλήλους του (Α.Ο.Δ.Π.) 

β) Συντάσσει παραστατικά στοιχεία πληρωμής του προ¬ 
σωπικού και τα αποστέλλει στην υπηρεσία γιατην σύνταξη 
των μισθοδοτικών καταστάσεων του. 


γ) Ελέγχει τις εκδιδόμενες μισθοδοτικές καταστάσεις, 
τις θεωρεί και μεριμνά για την διεκπεραίωση τους στις αρ¬ 
μόδιες υπηρεσίες. 

δ) Φροντίζει για την επικόληση των ενσήμων του ΙΚΑ 
στα βιβλιάρια των ασφαλισμένων υπαλλήλων, όσων έχουν 
συνταξιοδοτικό φορέα το ΙΚΑ. 

ε) Συντάσει τις βεβαιώσεις αποδοχών των εργαζομέ¬ 
νων. 

στ) Παρακολουθεί την σωστή εφαρμογή των Σ.Σ.Ε. 

ζ) Το Γραφείο αυτό επιμελείται για την παραλαβή, τον 
χαρακτηρισμό την πρωτοκόλληση, ευρετηρίαση και συ- 
σχέτιση όλων των εισερχομένων εξερχομένων αιτήσεων 
και εγγράφων, καθώς και την τήρηση των πρωτοτύπων 
στο αρχείο. 

η) Διεκπεραιώνει αυθημερόν, με το σύστημα διακίνησης 
εισερχομένων αλληλογραφίας, ολη εισερχόμενη αλληλο¬ 
γραφία. 

4. Γ ραφείο Περιουσίας Προμηθειών και Αποθήκης. 

α) Ευθύνεται για την καταγραφή, αξιοποίηση, συντή¬ 
ρηση και παρακολούθηση της Περιουσίας του (Α.Ο.Δ.Π) 
κρατά φακέλους για κάθε ακίνητο συγκρότημα του 
(Α.Ο.Δ.Π) που ενημερώνει για τυχόν μεταβολές που υφί- 
σταται. 

Συντάσει σε συνεργασία με την Νομική υπηρεσία τις 
συμβάσεις μίσθωσης για ακίνητα που μισθώνη ο (Α.Ο.Δ.Π) 
για την κάλυψη των αναγκών του. 

Συντάσσει τις απαιτούμενες καταστάσεις εκκαθάρισης 
για την πληρωμή των μισθωμάτων κάθε ακινήτου, προς 
τους δικαιούχους. 

Έχει την ευθύνη παρακολούθησης, διεκπεραίωσης με 
καταστάσεις εκκαθάρισης των σχετικών λογαριασμών 
ΔΕΗ, ΟΤΕ, ΕΥΔΑΠ. 

β. Συγκεντρώνει από τις Υπηρεσίες τα απαραίτητα στοι¬ 
χεία που χρειάζοντα, για την διενέργεια των προμη¬ 
θειών. 

Τηρεί ιδιαίτερους φακέλους για κάθε είδους προμή¬ 
θειας. 

Είναι ενήμερο πάντοτε επι των τιμών κάθε είδους, στην 
αγορά και τηρεί βιβλίο των προμηθειών για κάθε είδος, 
που ενδιαφέρει τον Α.Ο.Δ.Π. 

Μεριμνά για την έγκαιρη προμήθεια των αναγκαίωνα 
υλικών, μετά ολοκλήρωση της διαδικασίας προμηθειών 
(πρόχειρος διαγωνισμός, δημοπρασία ή απ, ευθείας ανά¬ 
θεση). 

Συντάσσει τα πρωτόκολλα παραλαβής των προμηθευο- 
μένων ειδών και μεριμνά για την σύγληση της επιτροπής 
παραλαβών, η οποία παραλαμβάνει τα είδη και υπογράφη 
τα σχετικά πρωτόκολλα. 

Παραλαμβάνει τα τιμολόγια από τους προμηθευτές και 
αφού ολοκληρώσει το σχετικό φάκελο προμήθειας με όλα 
τα απαιτούμενα δικαιολογητικά (εφημερίδες δημοσιεύ¬ 
σεων, διακυρήξεις, συγγραφή υποχρεώσεων, μελέτες 
πρακτικά Ε.Ε. αποφάσεις Δ.Σ. και Ε.Ε., πρωτοκολλά πα¬ 
ραλαβής, δελτία εισαγωγής, έκθεση δαπάνης κλπ). 

Τα διαβιβάζει εις διπλούν και νομίμως επικυρωμένα στο 
τμήμα Λογιστικού - Ταμιακής Υπηρεσίας για την έκδοση 
εντέλματος. 

Εισηγείται την σύνταξη των όρων κάθε μορφής διακη¬ 
ρύξεων και των περιλήψεων τους και μεριμνά για την 
εφαρμογή των διαδικασιών των δημοπρασιών. 

Τέλος συντάσσει τις σχετικές συμβάσεις σε συνεργασία 
με το Νομικό Σύμβουλο. 

γ. Ευθύνεται για την διαχείριση, φύλαξη των υλικών και 
οργάνων του Α.Ο.Δ.Π. 

Διενεργεί την εισαγωγή των υλικών στην αποθήκη από 

τις αρμόδιες Επιτροπές, ποιοτικής - ποσοτικής παραλα¬ 
βής, διανέμει τα υλικά σύμφωνα με τις ανάγκες και τα 
αντίστοιχα. 

Τηρεί και ενημερώνει τα προβλεπόμενα από το Νόμο βι¬ 
βλία. 

5. Γραφείο Οικονομικής και Ταμιακής Υπηρεσίας. 

α. Έχει την ευθύνη του συνολικού οικονομικού προ¬ 
γραμματισμού του (Α.Ο.Δ.ΓΊ.). 

Καταρτίζει σε συνεργασία με τα υπόλοιπα γραφεία τον 
προϋπολογισμό Εσόδων και Εξόδων και τις εισηγητικές 
εκθέσεις τους. 

Παρακολουθεί την πορεία εκτέλεσης του προϋπολογι¬ 
σμού εσόδων και εξόδων, εισηγείται πιθανές αναμορφώ¬ 
σεις του. 

Ελέγχει συγκεντρώνει και καταχωρεί στα λογιστικά βι¬ 
βλία τα αποτελέσματα της εκτέλεσης του Προϋπολογι¬ 
σμού εσόδων και εξόδων. 

Καταρτίζει τον απολογισμό των εσόδων - εξόδων όπως 
επίσης και τον ισολογισμό του (Α.Ο.Δ.Π.) με τις εισηγητι¬ 
κές εκθέσεις. 

β. Φροντίζει για την εντολή πληρωμής και εκκαθάρισης 
κάθε δαπάνης του (Α.Ο.Δ.Π.) ελέγχει τα παραστατικά που 
απαιτούνται για την νομότυπη έκδοση των χρηματικών 
ενταλμάτων κάθε δαπάνης. 

Εκδίδει όλα τα χρηματικά εντάλματα και τα καταχωρεί 
στα αντίστοιχα βιβλία. 

Ελέγχει τις υπογραφές που απαιτούνται κατά την έκ¬ 
δοση των χρηματικών ενταλμάτων και τα προωθεί στην 
Λογιστική και Ταμιακή υπηρεσία. 

Καταχωρεί τα εντάλματα σε ειδικό βιβλίο και προωθεί 
την αρχειοθέτηση των στελεχών τους σε ειδικούς φακέ¬ 
λους. 

γ. Ευθύνεται για την συγκέντρωση και καταχώρηση στα 
λογιστικά βιβλία, των εισπράξεων και πληρωμών του 
(Α.Ο.Δ.Π.). 

Συντάσσει μηνιαίες απολογιστικές καταστάσεις εσόδων 
και πληρωθέντων χρηματικών ενταλμάτων. 

Καταρτίζει τον απολογισμό εσόδων - εξόδων των 
(Α.Ο.Δ.Π.) καταχώρει στα βιβλία τα εξοφληθέντα χρημα¬ 
τικά εντάλματα. 

Εκδίδει γραμμάτια είσπραξης χρημάτων για το Τα¬ 
μείο. 

δ. Ενεργεί τις πληρωμές σύμφωνα με τα χρηματικά 
εντάλματα κάθε συναλλασόμενου με τον (Α.Ο.Δ.Π.). 

Εισπράτει σύμφωνα με τα εκδοθέντα γραμμάτια τα τα¬ 
κτικά και έκτακτα έσοδα του (Α.Ο.Δ.Π.) την τακτική και 
έκτακτη επιχορήγηση. 

Ενεργεί τις πληρωμές του συνόλου του προσωπικού βά¬ 
σει των σχετικών ενταλμάτων. 

6. Γ ραφείο Αθλητικών Εγκαταστάσεων και προγραμμα¬ 
τισμού. 

α. Έχει την ευθύνη για για την λειτουργία των κλειστών 
Γυμναστήριών, Κολυμβητηρίων, Αιθουσών γυμναστικής, 
ανοικτών Αθλητικών κέντρων και για την εφαρμογής των 
προγραμμάτων του υλοποιούνται στους χώρους τους. Τέ¬ 
λος εισηγείται αρμοδίως την παραχώρηση αθλητικών χώ¬ 
ρων σε Αθλητικούς Συλλόγους. 

β. Ευθύνεται για την εκπόνηση αθλητικών προγραμμά¬ 
των που αφορούν ομαδικά και ατομικά αθλήματα, καθώς 
επίσης και προγράμματα μαζικού αθλητισμού (σχολικού, 
εξωσχολικού, σωματειακού). 

Μελετά και παρακολουθεί τα αποτελέσματα της εφαρ¬ 
μογής προγραμμάτων και εκδηλώσεων και προβαίνει στις 
απαιτούμενες βελτιώσεις τροποποιήσεις ή αλλαγές. 

Ευθύνεται για την καλή λειτουργία και απόδοση της υλι- 


κοτεχνικής υποδομής των αθλητικών εγκαταστάσεων στο 
σύνολό τους καθώς επίσης και για τον εντοπισμό τυχόν 
ελλείψεων και βλαβών του εξοπλισμού τους γενικό¬ 
τερα. 

7. Γραφεία Τεχνικού και Βοηθητικού Προσωπικού. 
Φροντίζει για την καλή λειτουργία των αθλητικών χώρων 

που έχει στην ευθύνη του ο Α.Ο.Δ.Π., συντάσσει σχετικές 
εκθέσεις, που αφορούν την συντήρηση, βελτίωση και λει¬ 
τουργία αυτών και ενημερώνει έγκαιρα το Δ.Σ. Τηρεί βι¬ 
βλίο χρέωσης της κινητής περιουσίας καθώς επίσης και 
βιβλίο εισόδου - εξόδου τεχνολογικού και λοιπού εξοπλι¬ 
σμού. 

Φροντίζει για την μεταφορά, εγκατάσταση και λειτουρ¬ 
γία των απαραιτήτων εγκαταστάσεων στους χώρους που 
διογρανώνονται οι δραστηριότητες από τον Α.Ο.Δ.Π. 

Έχει την ευθύνη για την φύλαξη, καθαριότητα και ευ- 
πρεπισμό των εγκαταστάσεων, καθώς και των κοινοχρή¬ 
στων χώρων. 

8. Γραφείο Ιατρείου. 

Έχει σαν στόχο την υγειονομική κάλυψη - υποστήριξη 
των Αθλητικών προγραμμάτων του Οργανισμού, αλλά και 
την εξυπηρέτηση των αθλητών των Σωματείων του Δήμου 
Πειραιά. 

9. Γραφείο Τεχνικών υπηρεσιών. 

α. Εκπονεί την σύνταξη των αρχιτεκτονικών, στατικών 
και ηλεκτρομηχανολογικων μελετών των κτιριακών έργων 
που προορίζονται για τις αποστολές του Α.Ο.Δ.Π. 

β. Συντάσσει τα οικονομικά τεύχη όλων των παραπάνω 
τεχνικών μελετών και μεριμνά για την θεώρηση τους, την 
έκδοση των ενδεχομένων οικοδομικών αδειών, του τρόπο 
εκτέλεσης των έργων (εργολαβία ή αυτεπιστασία) και την 
δημοπρατησή τους. 

γ. Προβαίνει σε όλες τις νόμιμες ενέργειες που απαι¬ 
τούνται μετά την ανάδειξη αναδόχου από την δημοπρασία, 
για την σύνταξη και υπογραφή των συμβάσεων των έργων 
και την εγκατάσταση, τέλος του αναδόχου. 

δ. Παρακολουθεί την εκτέλεση των έργων και ασκεί πο¬ 
σοτικό και ποιοτικό έλεγχο, επι των εκτελεσθεισών εργα¬ 
σιών σύμφωνα με τα προβλεπόμενα από τις μελέτες, τα 
συμβατικά τεύχη και τη σχετική νομοθεσία. 

ε) Ελέγχει και θεωρεί τις υποβαλλόμενες από τους ερ¬ 
γολάβους πιστοποιήσεις εκτελεσθεισών εργασιών και με¬ 
ριμνά για την προώθηση των λογαριασμών, μέχρι την έκ¬ 
δοση των ενταλμάτων πληρωμής. 

στ) Μεριμνά για την προμήθεια τνω υλικών, εργαλείων 
και μηχανημάτων που απαιτούνται για την εκτέλεση των 
έργων με αυτεπιστασία. 

ζ) Τέλος, έχει την ευθύνη για την σύνταξη των τελικών 
επιμετρήσεων και του τελικού κόστους των έργων, καθώς 
και για την παραλαβή των έργων από τις αρμόδιες επιτρο¬ 
πές. 

ΜΕΡΟΣ ΤΡΙΤΟ 
Άρθρο 3ο 

οι θέσεις του προσωπικού του ΑΘΛΗΤΙΚΟΥ ΟΡΓΑΝΙ¬ 
ΣΜΟΥ του ΔΗΜΟΥ ΠΕΙΡΑΙΑ διαρθρώνονται σε κλάδους 
βαθμούς και ειδικότητες ως εξής: 

ΚΑΤΗΓΟΡΙΑ Π.Ε. Διοικητικό Προσωπικό 

1. Κλάδος Π.Ε. 1 Διοικητικού 
Θέση Μία (1) με βαθμό Δ-Α 

2. Κλάδος Π.Ε. 10 καθηγητών Φυσικής Αγωγής 
θέσεις Δύο (2) με βαθμό Δ-Α 

3. Κλάδος Π.Ε. 15 Ιατρού 
θέση Μία (1) με βαθμό Δ-Α 

4. Κλάδος Π.Ε. 4 Αρχιτεκτόνων Μηχανικών 
θέση Μία (1) με βαθμό Δ-Α 

ΚΑΤΗΓΟΡΙΑ Τ.Ε. 

1. Κλάδος Τ.Ε. 10 Φυσιοθεραπευτών 
θέση Μία (1) με βαθμό Δ-Α 

2. Κλάδος Τ.Ε. 17 Διοικητικών Λογιστικών 

θέση Μία (1) Διοικητικών Λογιστικών με βαθμό Δ-Α 

3. Κλάδος Τ.Ε. 4 Τεχνολόγων Μηχανολόγων ή Ηλεκτρο¬ 
λόγων - Μηχανικών 

θέση Μία (1) Ηλεκτρολόγων - Μηχανικών με βαθμό Δ-Α 
ΚΑΤΗΓΟΡΙΑ Δ.Ε. 

1. Κλάδος Δ.Ε. 1 Διοικητικού 
θέσεις Πέντε (5) με βαθμό Δ-Α 

2. Κλάδος Δ.Ε. 5 Δομικών έργων 
θέση Μία (1) με βαθμό Δ-Α 

ΤΕΧΝΙΚΟ ΚΑΙ ΒΟΗΘΗΤΙΚΟ ΠΡΟΣΩΠΙΚΟ 

1. Κλάδος Δ.Ε. 30 Υδραυλικού 
Θέση Μία (1) με βαθμό Δ-Α 

2. Κλάδος Δ.Ε. 24 Ηλεκτρολόγων 
θέση Μία (1) με βαθμό Δ-Α 

3. Κλάδος Δ.Ε. 35 Κηπουρών 
θέσεις Δύο (2) με βαθμό Δ-Α 

4. Κλάδος Δ.Ε. 30 Σιδεράς 
θέση Μία (1) με βαθμό Δ-Α 

5. Κλάδος Δ.Ε. 30 Ξυλουργός 
θέση Μία (1) με βαθμό Δ-Α 

6. Κλάδος Δ. Ε. 29 Οδηγών Αυτοκινήτων 
θέση Μία (1) με βαθμό Δ-Α 

ΚΑΤΗΓΟΡΙΑ Υ.Ε. 

1. Κλάδος Υ. Ε. 1 Κλητήρων - θυρωρών - Γενικών Καθη¬ 
κόντων 

α. θέσεις Πέντε (5) θυρωρών - Φυλάκων με βαθμό Ε-Γ 
β. θέσεις Δύο (2) Εργατών Γενικών Καθηκόντων με 
βαθμό Ε-Γ 

2. Κλάδος Υ.Ε. 16 Προσωπικού Καθαριότητας 
α. θέσεις Δύο (2) Καθαριστριών με βαθμό Ε-Γ 

β. θέσεις Δύο (2) Εργατών Καθαριότητας με Ε-Γ 

Άρθρο 4ο 

Για τον διορισμό, τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώμ,ατα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλλικής σχέσης και την ιατροφαρμακευτική 
περίθαλψη των υπαλλήλων, εφαρμόζονται εκάστοτε οι σι- 
χύουσες περί δημοτικών υπαλλήλων διατάξεις. 

Τα τυπικά προσόντα διορισμού ορίζονται με τα προβλε- 
πόμενα στο Π.Δ. 370/87 σε συνδυασμό με το Π. Δ. 22/90 
και Ν. 2190 και με τις εκάστοτε ισχύουσες διατάξεις. 

Άρθρο 5ο 

Η κατανομή του προσωπικού γίνεται πάντοτε με από¬ 
φαση του προέδρου του Δ.Σ. ανάλογα με τις ανάγκες των 
Υπηρεσιών, τα προσόντα των υπαλλήλων, την πείρα και τις 
γνώσεις αυτών σε ειδικά αντικείμενα. 

Ο Προϊστάμενος του τμήματος Διοικητικών και Οικονο¬ 
μικών υπηρεσιών επιλέγεται από το υπηρεσιακό συμβού¬ 
λιο των κλάδων Π.Ε.1. ή Τ.Ε.1. ή Δ.Ε.1. 

Η Αναπλήρωση του Προϊσταμένου θα γίνεται σύμφωνα 
με τις διατάξεις του άρθρου 13 του Ν. 1586/86. 

Κάθε άλλη λεπτομέρεια των επί μέρους Υπηρεσιών μη 
προβλεπόμενη από τον απρόντα Οργανισμό, ρυθμίζεται 


με ειδικούς κανονισμούς των υπηρεισών, εγκρινομένων 
από το Διοικητικό Συμβούλιο. 

Άρθρο 6ο 

Ισχύς του παρόντος Οργανισμού αρχίζει από τη δημο¬ 
σίευσή του στην Εφημερίδα της Κυβερνήσεως. 

Από τις διατάξεις της απόφασης αυτής προκαλείται δα¬ 
πάνη σε βάρους του προϋπολογισμού του Αθλητικού Ορ¬ 
γανισμού ύψους 38.000.000 για το τρέχον οικονομικό 
έτος και πρόβλεψη για τα επόμενα 2 έετη 48.000.000 για 
το 1998 και 54.000.000 για το 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Οκτωβρίου 1997 

Με εντολή Γεν. Γραμμ. Περιφέρειας 
Ο Προϊστάμενος 
ΣΠ. ΔΗΜΗΤΡΑΚΑΚΗΣ 

-♦- 

Αριθ. 28714 (δις) (7) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΜΕΒΙΟΟΜΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις 28714, 28715/17.9.97 του ΕΟΦ χορηγήθηκε, 
βάσει των διατάξεων του άρθρ. 3 της παρ. 1 της Κοινής 
Υπουργικής Απόφασης Α6/9392/91, άδεια κυκλοφορίας 
στο φαρμακευτικό ιδιοσκεύασμα ΜΕΒΙΟΟΜΒ. 

Μορφή: Δισκία επικαλυμμένα με υμένιο 2ΜΟ/ΤΑΒ & 
(2 + 1)Μ6/ΤΑΒ 

Δισκία επικαλυμμένα με υμένιο 2Μ0/ΤΑΒ & (2 + 1)Μ6/ 
ΤΑΒ 

Δικαιούχου: ΟΙΒΑ-6ΕΙ0Υ ΑΟ, ΕΛΒΕΤΙΑ 
Υπευθύνου κυκλοφορίας: ΟΙΒΑ-ΟΕΙΘΥ ΕΛΛΑΣ ΑΒΕΕ 

Αθήνα, 17 Σεπτεμβρίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 2744/δις (8) 

Ανάκληση άδειας κυκλοφορίας φαρμακευτικού ιδιο¬ 
σκευάσματος ΟΟΒνΕΒΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 2744/30.9.97 του ΕΟΦ ανακλήθηκε, βάσει των 
διατάξεων του άρθρ. 5 της Κοινής Υπουργικής Απόφασης 
Α6/9392/91, η άδεια κυκλοφορίας του φαρμακευτικού 
ιδιοσκευάσματος ΟΟΒνΕΒΤ. 

Μορφή: Ενέσιμο διάλυμα για έγχυση 0.1 ηις/ΜΙ (87 γπο9/ 
ΜΕ) 

Δικαιούχου Σήματος: ΡΗΑΒΜΑΟΙΑ & ϋΡϋΟΗΝ ΟΟΜ- 
ΡΑΝΥ ΙΙ8Α 

Υπευθύνου κυκλοφορίας: ΡΗΑΒΜΑΟΙΑ & υΡϋΟΗΝ 
(ΗΕΙ.ΕΑ3) ΑΕ 

Αθήνα, 30 Σεπτεμβρίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

Αριθ. 45379/96 (δις) (9) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΗΥΖΑΑΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 45379/96/8.10.97 του ΕΟΦ χορηγήθηκε, βά¬ 
σει των διατάξεων του άρθρ. 3 της παρ. 1 της Κοινής 
Υπουργικής Απόφασης Α6/9392/91, άδεια κυκλοφορίας 
στο φαρμακευτικό ιδιοσκεύασμα ΗΥΖΑΑΒ. 

Μορφή: Δισκία επικαλυμμένα με υμένιο (50+12.5) 
ΜΟ/ΤΑΒ 

Δικαιούχου: Ε.ΙΌϋ ΡΟΝΤ ϋΕ ΝΕΜΟΙΙΒδ ΑΝϋ ΟΟΜ- 
ΡΑΝΥ ϋδΑ 

Υπευθύνου κυκλοφορίας: ΒΙΑΝΕΞ ΑΕ 

Αθήνα, 8 Οκτωβρίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 


Αριθ. 21949/δις (10) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΒΙΟΟΙ_ΑΤΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις 21949, 30999 & 31000/6.10.97 του ΕΟΦ χορη¬ 
γήθηκε, βάσει των διατάξεων του άρθρ. 3 της παρ. 1 της 
Κοινής Υπουργικής Απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα ΒΙΟΟΙΑΤΕ. 

Μορφή: Ενέσιμο λυόφιλο 250 Ιϋ/νΐΑΙ_, 500 Ιϋ/νίΑΙ. & 
ιοοο ιυ/νΐΑΐ_ 

Δικαιούχου Σήματος: ΑΒΜΟϋΒ ΡΗΑΒΜΑΟΕϋΤΙΟΑΕ 

υ.δ.Α. 

Υπευθύνου κυκλοφορίας: ΓΕΡΟΛΥΜΑΤΟΣ Π.Ν. 
ΑΕΒΕ 

Αθήνα, 6 Οκτωβρίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




